Document ID: 32013R0467

KOMISJONI RAKENDUSMÄÄRUS (EL) nr 467/2013,
16. mai 2013,
millega muudetakse määrust (EÜ) nr 206/2009 (milles käsitletakse isiklikuks tarbimiseks ettenähtud loomsete saaduste ühendusse toomist) reisijatele ja üldsusele ettenähtud plakatitel esitatava teabe osas
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 lõike 5 kolmandat taanet,
ning arvestades järgmist:
(1)
Komisjoni määrusega (EÜ) nr 206/2009 (2) on kehtestatud eeskirjad loomsete saaduste toomiseks liitu isiklikuks tarbimiseks ja mittekaubandusliku impordina reisijate pagasis või eraisikutele väikestes kogustes kohale toimetamisel tellimise korral (nt elektronkirjaga, telefonitsi või interneti kaudu).
(2)
Määruse (EÜ) nr 206/2009 artikliga 3 on nõutud, et liikmesriigid peavad tagama, et kõikides liitu sisenemise punktides juhitaks kolmandatest riikidest saabuvate reisijate tähelepanu veterinaarnõuetele, mida kohaldatakse isiklikuks tarbimiseks liitu toodavate loomsete saaduste suhtes. Reisijatele ettenähtud teabes peab leiduma vähemalt selline teave, mis on esitatud ühel kõnealuse määruse III lisas sätestatud plakatil. Plakatitel on teave teatavate lähedal asuvate ja piiratud loomaterviseriskiga kolmandate riikide suhtes kehtestatud erandite kohta.
(3)
Üks selline riik on Horvaatia. Seoses Horvaatia ühinemislepingu jõustumisega tuleb ühinemislepingu jõustumise kuupäevast jätta selle riigi kanne kõnealustelt plakatitelt välja.
(4)
Kohane oleks ka üle vaadata ja veidi muuta plakatitel esitatud teabe sõnastust ja kujundust, et see oleks reisijatele ja üldsusele arusaadavam.
(5)
Seetõttu tuleks määruse (EÜ) nr 206/2009 III lisa vastavalt muuta.
(6)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 206/2009 III lisa asendatakse käesoleva määruse lisa tekstiga.
Artikkel 2
Käesolev määrus jõustub Horvaatia ühinemislepingu jõustumise korral lepingu jõustumise kuupäeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 16. mai 2013

Labels: 17
5
10
0
3
6
18
15